wickkiey/tamil-wikipedia-chunked huggingface dataset:
# சாயாவனம் சாயாவனேஸ்வரர் கோயில்

## தல வரலாறு

இந்திரனின் தாயான அதிதிக்கு பூமியில் உள்ள சாயாவனேஸ்வரரை வழிபட வேண்டும் என்ற ஆசை நீண்ட காலமாக இருந்தது. அந்த ஆசையை நிறைவேற்ற அவள் பூமிக்கு வந்தாள். தாயைக் காணாத இந்திரன், அவள் சாய்க்காட்டில் இருப்பதை அறிந்து, இத்தலத்தின் சிறப்பை உணர்ந்து கொண்டான். அவள் தினமும் இத்தலத்தை தரிசிக்கும் வகையில், இந்த கோயிலையே தனது ஐராவத யானையை வைத்து தேர் பூட்டி இந்திரலோகம் இழுத்து செல்ல முயற்சித்தான். கோயிலை இழுத்ததுமே பார்வதி குயில் போல இனிமையாக கூவினாள். (எனவே தான் அம்மனுக்கு "குயிலினும் இனிமொழியம்மை' என்ற திருநாமம் ஏற்பட்டது) உடனே சிவன் தோன்றி, ""இந்திரா! இந்த கோயிலை தேவலோகம் கொண்டு சென்று வழிபடவேண்டும் என்று நினைக்காமல், இங்கு வந்து வழிபட்டு நலமடைவாயாக,'' என அருள்புரிந்தார்.
# சாயாவனம் சாயாவனேஸ்வரர் கோயில்

## சிறப்புகள்

இயற்பகை நாயனார் தம் மனைவியை இத்தலத்தின் எல்லை வரை அழைத்துவந்து இறைவனுடன் வழியனுப்பி வைத்தார் என்பது தொன்நம்பிக்கை (ஐதிகம்), அத்துடன் இயற்பகை நாயனாரின் அவதாரத்தலம் இதுவாகும்.
# பூம்புகார் பல்லவனேசுவரர் கோயில்

**திருப்பல்லவனீச்சுரம்** - காவரிப்பூம்பட்டினம் - **பூம்புகார் பல்லவனேஸ்வரர் கோயில்** என்பது தமிழ்நாடு மாநிலத்தின் சம்பந்தர் பாடல் பெற்ற சோழ நாடு காவிரி வடகரை சிவத்தலங்களில் ஒன்றாகும்.
# பூம்புகார் பல்லவனேசுவரர் கோயில்

## அமைவிடம்

இது மயிலாடுதுறை மாவட்டத்தில் சீர்காழி வட்டத்தில் அமைந்துள்ளது. தேவாரப் பாடல் பெற்ற தலங்களில் காவிரி வடகரைத் தலங்களில் இது 10-ஆவது சிவத்தலமாகும்.
காலவ முனிவர் வழிபட்ட தலம். பல்லவ மன்னன் இங்கு வழிபட்டதால் இத்தலத்திற்கு பல்லவனீச்சரம் என்று பெயர் வந்தது. இத்தலத்தின் கிழக்கே மூன்று கி.மீ. தொலைவில் கடல் உள்ளது.
# பூம்புகார் பல்லவனேசுவரர் கோயில்

## அமைப்பு

கோயிலின் ராஜகோபுரத்திற்கு முன்பாக, வலது புறத்தில் குளம் உள்ளது. கருவறைக்கு முன்பாக நந்தி, பலி பீடம் ஆகியவவை உள்ளன. மூலவர் கருவறையின் இடது புறத்தில் அம்மன் சன்னதியும், பள்ளியறையும் உள்ளன.திருச்சுற்றில் பட்டினத்தார், விநாயகர், சுப்ரமணியர், சண்டிகேசுவரர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி, லிங்கோத்பவர், பிரம்மா, துர்க்கையம்மன் ஆகியோர் உள்ளனர்.
# பூம்புகார் பல்லவனேசுவரர் கோயில்

## சிறப்புகள்

பட்டினத்தார், இயற்பகை நாயனார் ஆகியோர் அவதரித்த தலம்.
# பூம்புகார் பல்லவனேசுவரர் கோயில்

## குடமுழுக்குகள்

இக்கோயிலில் 20 ஆகஸ்டு 1958 (ஆவணி 4, விளம்பி), 5 ஏப்ரல் 1995 (பங்குனி 22, பவ), 17 மார்ச் 2008 (பங்குனி 4, சர்வஜித்து) ஆகிய நாள்களில் குடமுழுக்குகள் நடந்ததற்கான கல்வெட்டுகள் உள்ளன.
# திருக்கருகாவூர் முல்லைவனநாதர் கோயில்

**திருக்கருக்காவூர்** - திருக்கடாவூர் வெள்ளடயீஸ்வரர் கோயில் சம்பந்தர், அப்பர், சுந்தரர் பாடல் பெற்ற சோழ நாட்டு காவிரி தென்கரை தலம் சிவன் கோவிலாகும். இது தஞ்சாவூர் மாவட்டத்தில் பாபநாசம் வட்டத்தில் காவிரி வெட்டாற்று கரையில் அமைந்துள்ள சிவன் கோவில் ஆகும். பசியோடிருந்த சுந்தரருக்கு இறைவன் கட்டமுதும் நீரும் தந்து பசிபோக்கிய தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் தேவாரப்பாடல் பெற்ற சோழ நாடு காவிரி தென்கரைத் தலங்களில் அமைந்துள்ள 18-ஆவது சிவத்தலமாகும்.
# திருக்கருகாவூர் முல்லைவனநாதர் கோயில்

## தல வரலாறு

ஊர்த்தவ மகரிஷியின் சாபத்தால் நித்துவரின் மனைவி வேதிகைக்கு ஏற்பட்ட கருச்சிதைவை இறைவன் மருத்துவம் பார்த்து அவள் கருவைக் காத்ததால் - கருகாவூர் என்று பெயர் பெற்றது.  
திருக்களாவூர் என மக்களால் பொதுவாக அழைக்கப்பெறும் இத்தலம் மாதவி வனம், முல்லைவனம், திருக்கருகாவூர், கர்ப்பபுரி என்று பல பெயர்களால் நூல்களில் குறிப்பிடப்படுகிறது. மாதவி (முல்லைக்கொடி)யை தலவிருட்சமாகக் கொண்டுள்ளதால் மாதவி வனம் (முல்லை வனம்) என்றும், கரு+கா+ஊர். கரு-தாயின் வயிற்றில் உள்ள (குழந்தைக்) கரு, கா-காத்த (காக்கின்ற), ஊர்-ஊர், கருகாவூர் எனப் பெயர் பெற்றது.
# திருக்கருகாவூர் முல்லைவனநாதர் கோயில்

## தல சிறப்புகள்

- ஸ்காந்தத்தில் க்ஷேத்திர வைபவக் காண்டத்தில் சனற்குமார சங்கிதையில் நாரதருக்கு சனற்குமாரர் கூறுவதாகவுள்ள பகுதியில் இத்தலச் சிறப்பு இடம் பெற்றுள்ளது.
- இக்கோயிலில் ரதவடிவிலான சபாமண்டபமும் அதில் நித்துவ முனிவர் பூசித்த சிவன்|லிங்கமும் உள்ளது.
- மூலவர் சுயம்பு மூர்த்தி; மேற்புறம் பிருதிவிபாகம்; புற்று மண்ணாலாகியது.
- சுவாமி திருமேனியில் முல்லைக்கொடி (இத்தலம் ஒரு காலத்தில் முல்லை வனமாக இருந்ததால்) சுற்றிய வடு உள்ளது.
- இத்தலத்தில் தலவிநாயகராக கற்பகவிநாயகர் உள்ளார்.
- இத்தலத்தில் உள்ள நந்தி - உளிபடாத விடங்கமூர்த்தம் என்பர்.
- கருச்சிதைவுற்று மகப்பேறின்றி இருப்போர் இத்தலத்திற்கு வந்து வழிபட்டு மகப்பேறு அடைகின்றனர்.
- இத்தலத்தை வழிபடுவோர்க்குக் குறைப்பிரசவம் ஏற்படுவதில்லை.
- கர்ப்ப வேதனையும் மிகுதியாவதில்லை.
- கருவுடன் மரணமடைவோரும் இல்லை.
- கருவைத் தருவதும், காப்பதுமாகிய அருள் திறன் பொருந்தி அம்பாள் விளங்குகிறாள்.
- இத்தல அம்பாளுக்கு சுத்தமான நெய்யால் தீபமிட்டு, நெய்யால் அம்பாள் திருவடியில் அபிஷேகம் செய்து அந்நெய்யையுண்டால் குழந்தை பிறக்கும் என்ற நம்பிக்கை மக்களிடையே உள்ளது.
- இத்தலத்தில் சோழர்கள், மதுரைகொண்ட கோப்பரகேசரிவர்மன் கால கல்வெட்டுக்கள் உள்ளன.
- முதலாம் இராசராசன் கல்வெட்டில் "நித்தவிநோத வளநாட்டு ஆவூர்க் கூற்றத்துத் திருக்கருகாவூர் " என்று தலம் குறிக்கப்படுகின்றது.
# திருக்கருகாவூர் முல்லைவனநாதர் கோயில்

## பஞ்சஆரண்யம்

காவிரியின் தென்கரையிலுள்ள பஞ்ச ஆரண்யங்கள் ஐந்து அவை:-  
1. கருகாவூர் - முல்லைவனம்,
2. அவளிவணல்லூர் - பாதிரிவனம்,
3. அரதைப்பெரும்பாழி - வன்னிவனம்,
4. இரும்பூளை - பூளைவனம்,
5. கொள்ளம்புதூர் - வில்வவனம்  
என்பனவாம். இத்தலம் ஐந்தில் ஒன்றான முல்லைவனமாகும்.  
- இந்த ஐந்து தலங்களையும் முறையே வைகறை, காலை, நண்பகல், மாலை, அர்த்த சாமம் ஆகிய காலங்களில் வழிபடும் பழக்கம் இன்றும் வழக்கில் உள்ளது.
# திருக்கருகாவூர் முல்லைவனநாதர் கோயில்

## அமைவிடம்

கும்பகோணம் - ஆவூர் - மிலட்டூர் வழியாகத் தஞ்சாவூர் செல்லும் சாலையில் உள்ளது இத்தலம். இத்தலத்திற்கு தஞ்சாவூர் பழைய பேருந்து நிலையத்திலிருந்தும், கும்பகோணத்திலிருந்தும் நகரப் பேருந்துகள் உள்ளன.
# திருக்கருகாவூர் முல்லைவனநாதர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
<blockquote>
*முத்தி லங்குமுறு வல்லுமை யஞ்சவே*  
*மத்த யானைமறு கவ்வுரி வாங்கியக்*  
*கத்தை போர்த்தகட வுள்கரு காவூரெம்*  
*அத்தர் வண்ணம்மழ லும்மழல் வண்ணமே.*  
*போர்த்த மெய்யினர் போதுழல் வார்கள்சொல்*  
*தீர்த்த மென்றுதெளி வீர்தெளி யேன்மின்*  
*கார்த்தண் முல்லைகம ழுங்கரு காவூரெம்*  
*ஆத்தர் வண்ணம்மழ லும்மழல் வண்ணமே.*.
</blockquote>  
திருநாவுக்கரசர் பாடிய பதிகம்  
<blockquote>
*குருகாம் வயிரமாங் கூறு நாளாங் கொள்ளுங் கிழமையாங் கோளே தானாம்*  
*பருகா அமுதமாம் பாலின் நெய்யாம் பழத்தின் இரதமாம் பாட்டிற் பண்ணாம்*  
*ஒருகா லுமையாளோர் பாக னுமாம் உள்நின்ற நாவிற் குரையா டியாங்*  
*கருவா யுலகுக்கு முன்னே தோன்றுங் கண்ணாங் கருகாவூ ரெந்தை தானே..*  
*பூத்தானாம் பூவின் நிறத்தா னுமாம் பூக்குளால் வாசமாய் மன்னி நின்ற*  
*கோத்தானாங் கோல்வளையாள் கூற னாகுங் கொண்ட சமயத்தார் தேவ னாகி*  
*ஏத்தாதார்க் கென்று மிடரே துன்பம் ஈவானா மென்னெஞ்சத் துள்ளே நின்று*  
*காத்தானாங் காலன் அடையா வண்ணங் கண்ணாங் கருகாவூ ரெந்தை தானே.*.
</blockquote>
# சீர்காழி சட்டைநாதசுவாமி கோயில்

**சீர்காழி** பிரம்மபுரீஸ்வரர், சட்டைநாதசுவாமி கோயில் சம்பந்தர், அப்பர், சுந்தரர் மூவரதும் பாடல் பெற்ற சிவத்தலமாகும். இத்தலம் மயிலாடுதுறை மாவட்டத்தில் அமைந்துள்ளது. இத்தலம் சம்பந்தரின் அவதாரத் தலம் எனப்படுகிறது. சம்பந்தர் ஞானப்பால் உண்டமை, பிரமன் வழிபட்டமை, புறாவடிவில் வந்த அக்கினியால் சிபி மன்னன் பேறுபெற்றமை முதலிய அற்புதங்கள் நிகழ்ந்த தலமென்பது தொன்நம்பிக்கை. திருஞானசம்பந்தர் ‘தோடுடைய செவியன்‘ என்று உலகம் உய்யத் திருப்பதிகம் பாடியது இத்தலத்தில் என்பது குறிப்பிடத்தக்கது. தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 14வது தலம் ஆகும். சிவனின் தேவாரப்பாடல் பெற்ற 274 சிவாலயங்களில் இது 14 வது தேவாரத்தலம் ஆகும். திருவாசகத் திருத்தலங்களில் ஒன்று என்ற பெருமையினையும் கொண்ட தலமாகும்.  
தேவார முதலிகள் மட்டுமன்றி மாணிக்கவாசகர், அருணகிரிநாதர், கணநாதர், நம்பியாண்டார் நம்பிகள், பட்டினத்தார், சேக்கிழார், அருணாசல கவிராயர், மாரிமுத்தா பிள்ளை, முத்து தாண்டவ தீட்சிதர் ஆகியோரும்கூட இத்தலத்தின் மீது பாடல்கள் பாடியுள்ளனர்.
# சீர்காழி சட்டைநாதசுவாமி கோயில்

## தொன்மம்

இந்தப் பேரண்டத்தைச் சுற்றி வளைந்து கிடக்கும் பெருங்கடல் ஊழிக்காலத்தில் பொங்கி எழுந்து அண்டத்தையே அழித்தபோது, உமாமகேசுவர் பிரணவத்தை தோணியாகக் கொண்டு கடலில் மிதந்து, இத்தலத்துக்கு வந்து தங்கித் திரும்பவும் அண்டத்தை உருவாக்கியிருக்கிறார் என்பது நம்பிக்கை. இரணியனது உயிர் குடித்த நரசிங்கம் அகங்கரித்துத் திரிந்தபோது அதனை அடக்கி, அதன் எலும்பைக் கதையாகவும், தோலைச் சட்டையாகவும் தரித்த வடுக நாதரே சட்டைநாதர் என்று தலவரலாறு கூறும். இது சிவனது பைரவ மூர்த்தங்களில் ஒன்று. இவரையே ஆபத்துத்தாரணர் என்று மக்கள் வணங்குகின்றனர். என்று தலபுராணம் கூறுகிறது. இதே சட்டைநாதர் முத்துச் சட்டைநாதர் என்ற பெயரோடும் கோயிலின் வலம்புரி மண்டபத்தில் யோக ஸ்தானத்தில் அஷ்ட பைரவர் உருவிலும் காட்சி கொடுக்கிறார்.
# சீர்காழி சட்டைநாதசுவாமி கோயில்

## கோயில் அமைப்பு

இந்தக் கோயில் ஒரு மாடக் கோவில் ஆகும். கோயில் மூன்று தளங்களைக் கொண்டதாக இருக்கிறது. பெரிய பகுதியில் இறைவன் தோணியப்பர், சட்டைநாதர் எல்லாம் உள்ளனர். வட பக்கத்தில் திருநிலை நாயகி கோயில் உள்ளது. அக்கோயிலின் முன் பிரம தீர்த்தம் உள்ளது. இந்தத் தீர்த்தக் கரையிலேயேதான் திருஞானசம்பந்தர் ஞானப்பால் உண்டிருக்கிறார். இரண்டு கோயில்களுக்கும் இடையில் மேற்குக் கோடியில் ஞானசம்பந்தருக்குத் தனித்ததொரு கோயில் உள்ளது.  
கோயிலில் நுழைந்து ஆஸ்தான மண்டபத்தைக் கடந்தால் கருவறையில் லிங்க உருவில் பிரமபுரி ஈசுவரரைக் காண இயலும். அவருக்கு வலப்பக்கத்தில் மகா மண்டபத்தில் ஞானசம்பந்தர் உற்சவ மூர்த்தியாக இருக்கின்றார். இந்த உற்சவர் சின்னஞ்சிறு குழந்தை வடிவில், பால்வடியும் முகத்தோடு இருப்பார். இவர் கையிலே வழக்கமாக இருக்கும் பொற்றாளம் இராது. இடது கையில் சிறு கிண்ணத்தோடு இருப்பார். வலது கையோ தோடுடைய செவியனாம் தோணி புரத்தானைச் சுட்டிக் காட்டும் வகையில் இருக்கும்.  
இந்த மாடக் கோயிலின் மேற்பிராகாரத்தில் விமானம் வடிவில் உள்ள கட்டு மலைமீது எளிதாக ஏறலாம். அங்கே அந்த மலை மீது குருமூர்த்தமான தோணியப்பர் பெரிய நாயகி உடன் காட்சி அளிக்கிறார். அவருக்கும் மேல் தளத்திலே, மலை உச்சியிலே தென்திசை நோக்கியவராயச் சட்டைநாதர் நிற்கிறார். தோணியப்பரும் சட்டைநாதரும் சுதையாலான திருவுருவங்களே.  
இங்குள்ள திருஞானசம்பந்தரின் கோயிலில் செய்யப்படும் அர்ச்சனையானது முருகப்பெருமானுக்கு உரிய அஷ்டோத்தரத்தைச் சொல்லி செய்யப்படுகிறது. காரணம் முருகனது அவதார மூர்த்தமே ஞானசம்பந்தர் என்று கருத்து உள்ளதே காரணம்.
# சீர்காழி சட்டைநாதசுவாமி கோயில்

## கல்வெட்டுகள்

இக்கோயிலில் நாற்பத்து ஏழு கல்வெட்டுகள் இருக்கின்றன. சோழ மன்னர்களது கல்வெட்டுகளோடு வீர விருப்பண்ண உடையார் கல்வெட்டுகளும், கிருஷ்ணதேவராயரது கல்வெட்டுகளும் இருக்கின்றன. இந்தக் கல்வெட்டுகளிலிருந்து பல பழக்க வழக்கங்களும், நில அளவை முறைகளும், தலம் மூர்த்தி இவைகளின் அமைப்புகளும் விளக்குவதாக உள்ளன. “இராஜராஜ வளநாட்டுத் திருக்கழுமல நாட்டுப் பிரமதேசம் திருக்கழுமலம்” என்ற நீண்ட பெயரில் இத்தலம் குறிப்பிடப்பட்டிருக்கும். வீர ராஜேந்திரன், இரண்டாம் குலோத்துங்கன், இரண்டாம் ராஜராஜன், ராஜாதிராஜன் முதலிய சோழ மன்னர்கள் ஏற்படுத்தியுள்ள நிபந்தங்கள் கணக்கில் பல இவன்றிம்மூலம் அறியவருகிறது.
# சீர்காழி சட்டைநாதசுவாமி கோயில்

## தேவாரச் செப்பேடுகள் மற்றும் சுவாமித் திருமேனிகள் கண்டுபிடிப்பு

32 ஆண்டுகளுக்குப் பிறகு இக்கோயில் குடமுழுக்கு நடைபெறவுள்ள நிலையில் குடமுழுக்குக்கு யாகசாலை அமைக்க மண் எடுப்பதற்காக கோயிலின் மேற்குக் கோபுர வாசல் அருகே பள்ளம் தோண்டிய போது விநாயகர், முருகன், வள்ளி, தெய்வானை, சோமாஸ்கந்தர், திருஞானசம்பந்தர், அப்பர், சுந்தரர் உள்ளிட்ட 22 செப்புச் சிலைகளும், திருஞானசம்பந்தர் பாடிய 462 தேவாரச் செப்பேடுகளும் கண்டெடுக்கப்பட்டது.
# திருக்கோலக்கா சப்தபுரீசுவரர் கோயில்

**திருக்கோலக்கா** - சப்தபுரீஸ்வரர் கோயில் சம்பந்தர், சுந்தரர் பாடல் பெற்ற சிவத்தலமாகும்.
# திருக்கோலக்கா சப்தபுரீசுவரர் கோயில்

## அமைவிடம்

இது மயிலாடுதுறை மாவட்டம் சீர்காழியில் உள்ள பிரம்மபுரீஸ்வரர் கோவிலில் இருந்து சுமார் 1 கி.மீ. தொலைவில் அமைந்துள்ளது. தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 15வது தலம் ஆகும்.
# திருக்கோலக்கா சப்தபுரீசுவரர் கோயில்

## சிறப்புகள்

சம்பந்தருக்கு இறைவன் பொற்தாளம் கொடுத்து அருளிய தலமென்பது தொன்நம்பிக்கை (ஐதிகம்).
# திருக்கோலக்கா சப்தபுரீசுவரர் கோயில்

## கோயில் அமைப்பு

சோழர் காலத்தில் செங்கற்களால் கட்டப்பட்ட இந்தக் கோயிலை, பின்னர் நகரத்தாரால் கருங்கல்லில் வடிவமைக்கப்பட்டது. இத்திருக்கோயில் 230 அடி நீளமும் 155 அடி அகலமும் கொண்டது. மூலவருக்கும் அம்பாளுக்கும் தனித்தனியே கோயில்கள் உள்ளன. அம்பாள் ஓசை நாயகி சுமார் நான்கு அடி உயரத்தில் நின்ற கோலத்தில் திருக்காட்சி தருகிறார். இவற்றுடன் பெரிய பிள்ளையார், மகாலட்சுமி, வள்ளி தேவசேனா சுப்பிரமணியர், தட்சிணாமூர்த்தி, சூரிய சந்திரர்கள் போன்ற உப தெய்வங்களுக்கும் உள்ளனர். மேலும் சனி பகவானுக்கு தனிக் கோயில் உள்ளது. பஞ்சலிங்கங்களும் உண்டு. இக்கோயிலின் திருக்குளமானது சூரிய பகவானால் உண்டாக்கப்பட்டதாக நம்பிக்கை நிலவுகிறது. கோயிலின் தென்கிழக்கில் தல விருட்சமான கொன்றை மரம் ஒரே வேரில் மூன்று மரமாக வளர்ந்துள்ளது.
# குறுமாணக்குடி கண்ணாயிரமுடையார் கோயில்

**குறுமாணக்குடி கண்ணாயிரமுடையார் கோயில்** (திருக்கண்ணார் கோயில்) தேவாரப்பாடல் பெற்ற தலங்களில் காவிரி வடகரைத் தலங்களில் அமைந்துள்ள 17வது சிவத்தலமாகும்.
# குறுமாணக்குடி கண்ணாயிரமுடையார் கோயில்

## அமைவிடம்

சம்பந்தர் பாடல் பெற்ற இச்சிவாலயம் இந்தியாவின் தமிழகத்தில் மயிலாடுதுறை மாவட்டத்தில் மயிலாடுதுறை - சீர்காழி சாலை வழியில் மயிலாடுதுறையில் இருந்து சுமார் 12 கிலோமீட்டர் தொலைவில் அமைந்துள்ளது. கதிராமங்கலம் எனுமிடத்திலிருந்து வலப்புறமாக சுமார் மூன்று கிலோமீட்டர் தொலைவிலுள்ளது.
# குறுமாணக்குடி கண்ணாயிரமுடையார் கோயில்

## சிறப்புகள்

இந்திரன் வழிபட்டுச் சாபம் நீங்கிய தலமென்பது தொன்நம்பிக்கையாகும். திருமணமாகாதோர் இக்கோயிலுக்கு வந்து மாலைசாத்தி வழிபடும் வழக்கமுள்ளது. இத்தலத்தின் தலமரம் சரக்கொன்றை.
# குறுமாணக்குடி கண்ணாயிரமுடையார் கோயில்

## வழிபட்டோர்

திருமால் வாமன மூர்த்தியாக (குறுமாணி) வழிபட்ட தலம்.
# கீழையூர் கடைமுடிநாதர் கோயில்

**கீழையூர் கடைமுடிநாதர் கோயில்** (திருக்கடைமுடி) சம்பந்தர் தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 18வது சிவத்தலமாகும்.
# கீழையூர் கடைமுடிநாதர் கோயில்

## இறைவன், இறைவி

இங்கு உள்ள இறைவன் கடைமுடிநாதர், இறைவி அபிராமி. இத்தலத்து மூலவர் சுயம்பு மூர்த்தி. இங்கு காவிரி ஆறு உத்தரவாகினியாக வடக்கு நோக்கிப் பின்னர் மேற்காகச் செல்வது முக்கியமான ஒன்று.
# கீழையூர் கடைமுடிநாதர் கோயில்

## அமைவிடம்

செம்பொனார் கோயிலுக்கு வடகிழக்கே இரண்டு கி.மீ தொலைவிலுள்ளது.இத்தலம் மயிலாடுதுறையிலிருந்து 15 கி.மீ தொலைவில் அமைந்துள்ளது.
# கீழையூர் கடைமுடிநாதர் கோயில்

## வணங்கியோர்

பிரம்ம தேவர், கண்வ மகரிஷி ஆகியோர் வணங்கிய தலமென்பது தொன்நம்பிக்கை.
# திருநின்றியூர் மகாலட்சுமீசர் கோயில்

**திருநின்றியூர் மகாலட்சுமீசர் கோயில்** சம்பந்தர், அப்பர், சுந்தரர் மூவரதும் தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 19வது சிவத்தலமாகும். இத்தலத்தின்மேல் சம்பந்தர் ஒரு பதிகமும் நாவுக்கரசர் ஒரு பதிகமும் சுந்தரர் இரு பதிகங்களும் பாடியுள்ளனர்.மொத்தம் நான்கு பதிகங்கள் உள்ளன. இத்தலத்து இறைவனார் சுயம்பு மூர்த்தி. சிவபெருமானாரின் லிங்க வடிவின் உச்சியில் குழியுள்ளது.  
அகத்தியர், பரசுராமர் மற்றும் திருமகள் வழிபட்ட திருத்தலம். இக்கோயில் தருமையாதீனக் கோயில்.
# திருநின்றியூர் மகாலட்சுமீசர் கோயில்

## அமைவிடம்

இச்சிவாலயம் இந்தியாவின் தமிழகத்தில் மயிலாடுதுறை மாவட்டத்தில் சீர்காழி - மயிலாடுதுறை சாலை மார்க்கத்தில் அமைந்துள்ளது. மயிலாடுதுறைக்கு வடகிழக்கே எட்டு கி.மீ தொலைவிலுள்ளது.
# திருநின்றியூர் மகாலட்சுமீசர் கோயில்

## ஸ்தல புராணம் மற்றும் கோவில் தகவல்கள்

விஷ்ணுவின் மனைவியான மகாலட்சுமி , இந்த கோவிலில் சிவனை வழிபட்டதால், மூலவர் தெய்வம் மகாலட்சுமிஸ்வரர் அல்லது லட்சுமிபுரீஸ்வரர் என்று அழைக்கப்படுகிறது. லட்சுமி இங்கு வந்தபோது, இந்த இடத்தில் சிறிது காலம் தங்கினார். லட்சுமிக்கு மற்றொரு பெயர் "திரு" அல்லது "ஸ்ரீ", எனவே இந்த இடம் திரு-நிந்திர-ஊர் (லட்சுமி தங்கிய இடம்) என்று அழைக்கப்படுகிறது.  
இந்த இடத்தின் பெயருக்கு இன்னொரு கதையும் உள்ளது. திரிபுவன சக்கரவர்த்தி ஸ்ரீ ராஜராஜ தேவர் என்ற சோழ மன்னர், சிதம்பரத்தில் சிவனை வழிபட தினமும் பயணம் செய்வார். ஒருமுறை, அவர் அந்த வழியாகச் செல்லும்போது அனைத்து விளக்குகளும் அணைந்து, பின்னர் அந்த இடத்தைக் கடந்ததும் தானாகவே மீண்டும் எரிவதைக் கவனித்தார். விந்தையாக, இது ஒவ்வொரு முறையும் மீண்டும் மீண்டும் செய்யப்பட்டது. விசாரித்தபோது, ஒரு மேய்ப்பன் அவரிடம் ஒரு பசு ஒவ்வொரு நாளும் ஒரு குறிப்பிட்ட இடத்திலும் நேரத்திலும் பால் ஊற்றுவதாகக் கூறினார். இந்த நேரம் அந்த இடத்தைக் கடக்கும்போது விளக்குகள் அணைந்த நேரத்துடன் துல்லியமாக ஒத்துப்போகிறது என்பதை மன்னர் உணர்ந்தார். மன்னர் ஒரு கோடரியால் அந்த இடத்தைத் தோண்டியபோது , இரத்தம் கசியத் தொடங்கியது, அந்த இடத்தில் ஒரு சிவலிங்கத்தைக் கண்டனர், அதன் தலையில் காயம் இருந்தது (இது இன்றும் தெரியும் என்று கூறப்படுகிறது). இதற்குக் காரணமான மன்னர், இங்கு சிவபெருமானுக்கு மரியாதை செலுத்தும் வகையில் ஒரு கோயிலைக் கட்டி மன்னிப்பு கோரினார். அவர் அந்த இடத்தை கடந்து செல்லும்போது விளக்குகளின் திரிகள் (தமிழில் திரி) ஒளிர்வதை நிறுத்தியதால் (தமிழில் நிந்திர) இந்த இடம் அதன் பெயரைப் பெற்றதாகக் கூறப்படுகிறது (இந்த இடத்தின் சமஸ்கிருதப் பெயர் வர்த்தி-நிர்வாபணபுரம், அதாவது அதே பொருள்). [குறிப்பு: புராணம் அதன் சொந்த நன்மைகளைக் கொண்டிருந்தாலும், திரி-நிந்திர-ஊரின் இந்த சொற்பிறப்பியல் சற்று தொலைவில் உள்ளது! சமஸ்கிருதப் பெயர் பிற்கால இடைச்செருகலாக இருக்கலாம்.]<blockquote>அனுஷ நட்சத்திரத்தில் பிறந்தவர்கள் இந்த கோவிலில் வழிபாடு செய்வது மிகவும் புனிதமானதாகக் கருதப்படுகிறது . சுவாரஸ்யமாக, பக்தர்கள் சிவபெருமானை வழிபட மாதுளை விதைகளை காணிக்கையாக வழங்குகிறார்கள்.</blockquote>ஜமதக்னி முனிவரின் அறிவுறுத்தலின் பேரில், பரசுராமர் தனது தாய் ரேணுகாவை தலை துண்டித்தார். பின்னர் மன்னிப்புக்காக சிவனை வணங்கினார் ( பழுவூர் மற்றும் முழயூர் உட்பட அவர் வழிபட்டதாகக் கூறப்படும் பல்வேறு கோயில்கள் உள்ளன ). ஜமதக்னியும் தனது அவசர முடிவை உணர்ந்து, இங்கே சிவனிடம் பிரார்த்தனை செய்தார். இறைவன் தந்தை மற்றும் மகன் இருவரையும் மன்னித்தார். இங்கு சிவன் ஜமதக்னீஸ்வரர் (ஜமதக்னியால் நிறுவப்பட்ட லிங்கம்) என்றும் வணங்கப்படுகிறார். பரசுராமரால் நிறுவப்பட்ட மற்றொரு லிங்கமும் உள்ளது.
- சிவத் தலங்கள்
- தேவாரத் திருத்தலங்கள்
- மாவட்ட வாரியான தேவாரம் பாடல் பெற்ற சிவாலயங்கள்
- சிதம்பரம் திருச்சித்ரகூடம் கோவிந்தராஜன் கோயில்  
- திருஞான சம்பந்தர்
- சுந்தரர்
- திருநாவுக்கரசர்
# திருப்புன்கூர் சிவலோகநாதர் கோயில்

**திருப்புன்கூர் சிவலோகநாதர் கோயில்** சம்பந்தர், அப்பர், சுந்தரர் மூவரதும் பாடல் பெற்ற சிவத்தலமாகும். இத்தலம் நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ளது. நந்தனார் வணங்குவதற்காக இறைவன் நந்தியை விலகியிருக்குமாறு செய்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 20வது தலம் ஆகும்.
# திருப்புன்கூர் சிவலோகநாதர் கோயில்

## அமைவிடம்

வைத்தீஸ்வரன் கோயில் - திருப்பனந்தாள் சாலையில் 3 கி.மீ. சென்றால் ஒருபுறம் திப்புன்கூர் கைகாட்டியும், மறுபுறம் திருப்புன்கூர் சிவலோக நாதசுவாமி கோயில் என்ற வளைவும் உள்ளது; அதனுள் - அச்சாலையில் 1 கி. மீ. சென்றால் கோயிலை அடையலாம். கோயில் வரை வாகனம் செல்லும்.
# திருப்புன்கூர் சிவலோகநாதர் கோயில்

## நந்தி விலகிய கதை

சோழ நாட்டிலே ஆதனூர் என்ற ஒரு சிறிய ஊர். (இன்று மேல ஆதனூர் என்று வழங்குகிறது. திருப்புன் கூருக்கும் மேற்கே இரண்டு மைல் தொலைவில் இருக்கிறது) அங்கு ஒரு புலைப்பாடியில் பிறந்த நந்தனார் ஓர் அந்தணனிடம் பண்ணையாளாக வேலை பார்க்கிறார். ஒரு சமயம் அருகே இருக்கும் திருப்புன்கூரில் உள்ள சிவலோக நாதனைத் தரிசிக்கப் புறப்பட்டு வருகிறார். தீண்டாமையால் கோயிலுக்குள் நுழைய முடியாத நந்தனார் தேரடியில் நின்று இருந்தே இறைவனை தரிசிக்க முற்படுகிறார்.. ஆனால் கோயில் வாயிலில் உள்ள பெரிய நந்தி இறைவனை மறைத்தவாறு நின்னது. இறைவனைக் காணமுடியாத ஏக்கத்தில் 'உற்றுப் பார்க்கச் சற்றே இந்த நந்தி விலகாதா' என்று எண்ணினார். அப்போது இறைவன் தன் நந்தியைப் பார்த்து, சற்றே விலகியிரும் பிள்ளாய், நம் சந்நிதானம் மறைக்குதாம் என்று நந்திக்கு கூறுகிறார். நந்தியும் அப்படியே விலகிக் கொள்கிறது. நந்தனாருக்குச் சிவதரிசனம் கிடைக்கிறது. இதன்படி சிவலோகநாதர் சந்நிதிக்கு சென்று பார்க்கும்போது நந்தி வடபக்கம் விலகி வழி மறையாதிருப்பதைக் காண இயலும்.
# திருப்புன்கூர் சிவலோகநாதர் கோயில்

## கோயில் அமைப்பு

இக்கோயில் நிரம்பப் பெரிய கோயிலும் இல்லாமல், சின்னஞ் சிறிய கோயிலாக இல்லாமல் நடுத்தர அளவில் உள்ளது. கோபுர வாயிலைக் கடந்து நந்தி மண்டபம் வந்து, நந்தியெம்பெருமானை கடந்து கோயில் குரவறையில் இறைவனை தரிச்சிக்கவேண்டும். மகா மண்டபத்திலே தெற்கு நோக்கி சிவகாமிநாதன் சிவகாமியோடு நடம் ஆடிய கோலத்தில் நிற்கிறார் நடராசர். அவரது திருவடியில் குடமுழாவையும், பஞ்சமுக வாத்தியத்தையும் முழக்கும் பூதகணங்கள் உள்ளளன. அம்மனான சௌந்திரநாயகி தனி கோயிலில் உள்ளார். இத்தலத்தில் திருநாளைப் போவாராம் நந்தன் செப்புச் சிலை வடிவில் காண இயலும்.
# திருப்புன்கூர் சிவலோகநாதர் கோயில்

## திருத்தலப் பாடல்கள்

- இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞான சம்பந்தர் பாடிய பதிகம்  
<blockquote>
*முந்தி நின்ற வினைக ளவைபோகச் சிந்தி நெஞ்சே சிவனார் திருப்புன்கூர் *  
* அந்தம் இல்லா அடிக ளவர்போலுங் கந்த மல்கு கமழ்புன் சடையாரே.*  
*மூவ ராய முதல்வர் முறையாலே தேவ ரெல்லாம் வணங்குந் திருப்புன்கூர்*  
*ஆவ ரென்னும் அடிக ளவர்போலும் ஏவின் அல்லார் எயில்மூன் றெரித்தாரே.*
</blockquote>  
திருநாவுக்கரசர் பாடிய பதிகம்  
<blockquote>
*பிறவாதே தோன்றிய பெம்மான் றன்னைப் பேணாதார் அவர்தம்மைப் பேணா தானைத் *  
*துறவாதே கட்டறுத்த சோதி யானைத் தூநெறிக்குந் தூநெறியாய் நின்றான் றன்னைத் *  
*திறமாய எத்திசையுந் தானே யாகித் திருப்புன்கூர் மேவிய சிவலோ கனை*  
*நிறமா மொளியானை நீடூ ரானை நீதனே னென்னேநான் நினையா வாறே.*.
</blockquote>  
சுந்தரமூர்த்தி சுவாமிகள் பாடிய பதிகம்
<blockquote>
*அந்த ணாளன்உன் அடைக்கலம் புகுத அவனைக் காப்பது காரண மாக *  
*வந்த காலன்தன் ஆருயி ரதனை வவ்வி னாய்க்குன்றன் வன்மைகண் டடியேன் *  
*எந்தை நீஎனை நமன்றமர் நலியில் இவன்மற் றென்னடி யானென விலக்கும் *  
*சிந்தை யால்வந்துன் றிருவடி அடைந்தேன் செழும்பொ ழில்திருப் புன்கூர் உளானே.*.
</blockquote>
# திருநீடூர் அருட்சோமநாதர் கோயில்

**சோமநாதர் கோயில்** சுந்தரர், நாவுக்கரசர் ஆகியோரால் தேவாரம் பாடல் பெற்ற காவிரி வடகரைச் சிவாலயமாகும். தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 21வது சிவத்தலமாகும்.
# திருநீடூர் அருட்சோமநாதர் கோயில்

## அமைவிடம்

இத்தலம் மயிலாடுதுறை மாவட்டம் மயிலாடுதுறை வட்டத்தில் அமைந்துள்ளது.
# திருநீடூர் அருட்சோமநாதர் கோயில்

## இறைவன், இறைவி

இத்தலத்தின் இறைவன் சோமநாதர், இறைவி வேயுறுதோளியம்மை. இத்தலத்து இறைவனார் சுயம்பு மூர்த்தி. தலவிருட்டமாக மகிழம் மரமும், தீர்த்தமாக நவ தீர்த்தங்களும் உள்ளன.  
முனையடுவார் நாயனார் அவதாரத்தலமிது.
# திருநீடூர் அருட்சோமநாதர் கோயில்

## கோயில் அமைப்பு

நுழைவாயிலைக் கடந்து உள்ளே செல்லும்போது பலிபீடம், கொடிமரம், நந்தி ஆகியவை காணப்படுகின்றன. கோயிலின் இடப்புறம் அம்மன் சன்னதி உள்ளது. திருச்சுற்றில் ஞானசம்பந்தர், நாவுக்கரசர், ஆலாலசுந்தரர், மாணிக்கவாசகர், சூரியன், சிவலோக கணபதி, சந்திரன், கால பைரவர் உள்ளனர். ஆண்ட கணபதி, சிவகுருமூர்த்தி, பிராமி, மகேஸ்வரி, கௌமாரி, வைஷ்ணவி, வராகி, மகேஸ்வரி, சாமுண்டி, சின்யமாயனந்த கணபதி, முருகன், சிவலோக நாதர், கைலாசநாதர், காசிவிசுவநாதர், மகாலட்சுமி ஆகியோர் உள்ளனர். மூலவரின் கருவறை கோஷ்டத்தில் பாலகணபதி, தட்சிணாமூர்த்தி, அண்ணாமலையார், பிரம்மா, துர்க்கை ஆகியோர் காணப்படுகின்றனர்.
# திருநீடூர் அருட்சோமநாதர் கோயில்

## குடமுழுக்கு

30 சூன் 1947, 4 சூலை 1985, 5 ஏப்ரல் 2007 ஆகிய நாள்களில் குடமுழுக்கு ஆனதற்கான கல்வெட்டுக் குறிப்புகள் காணப்படுகின்றன.
# பொன்னூர் ஆபத்சகாயேசுவரர் கோயில்

**திருஅன்னியூர்** - **பொன்னூர் ஆபத்சகாயேஸ்வரர் கோயில்** என்பது அப்பர், சம்பந்தர் பாடல் பெற்ற ஒரு சிவாலயமாகும்.
# பொன்னூர் ஆபத்சகாயேசுவரர் கோயில்

## அமைவிடம்

இது மயிலாடுதுறை மாவட்டத்தில் மயிலாடுதுறை வட்டத்தில் அமைந்துள்ளது. சூரியன், வருணன், அக்கினி தலமென்பது தொன்நம்பிக்கை (ஐதிகம்).சங்ககாலத்தில் அன்னி. அன்னி மிஞிலி ஆகிய பெருமக்கள் வாழ்ந்துவந்த ஊர் இது.
இவர்களது பெயரால் அமைந்த ஊர் இது. இத்தலம் தேவார பாடல் பெற்ற தலங்களில் காவிரி வடகரைத் தலங்களில்அமைந்துள்ள 22ஆவது சிவத்தலமாகும்.
# பொன்னூர் ஆபத்சகாயேசுவரர் கோயில்

## இறைவன்,இறைவி

இத்தலத்திலுள்ள இறைவன் ஆபத்சகாயேசுரர், இறைவி பெரிய நாயகியம்மை.
# பொன்னூர் ஆபத்சகாயேசுவரர் கோயில்

## கோயில் அமைப்பு

நுழைவாயிலைக் கடந்து உள்ளே செல்லும்போது பலிபீடம், நந்தி காணப்படுகின்றன. மூலவர் சன்னதிக்கு முன்பாகவும், அம்மன் சன்னதிக்கு முன்பாகவும் தனித்தனியாக பலிபீடம், நந்தி காணப்படுகின்றன. கோயிலின் வலப்புறம் மாணிக்கவாசகர், சுந்தரர், அப்பர், சம்பந்தர் ஆகியோர் உள்ளனர். திருச்சுற்றில் புனுகீஸ்வரர், விநாயகர், முருகன், பெரியநாயகி ஆகியோருக்கு சன்னதிகள் உள்ளன. அம்மன் சன்னதியை அடுத்து நவக்கிரக சன்னதி உள்ளது. கோயிலின் முன்பு குளம் காணப்படுகிறது.
# பொன்னூர் ஆபத்சகாயேசுவரர் கோயில்

## சிறப்புகள்

இக்கோயில் பற்றிய பதிகத்தில் குறிஞ்சிப் பண்ணில் அமைந்த 11 திருவிருக்குக்குறள் பாடல்கள் உள்ளன.  
இக்காலத்தில் இது பொன்னூர் என வழங்கப்படுகிறது.
:மன்னி யூர்இறை
:சென்னி யார்பிறை
:அன்னி யூர்இமர்
:மன்னு சோதியே  
| இறைவன் | ஆபத்சகாயேசுரர் |
| --- | --- |
| இறைவி | பெரிய நாயகியம்மை |
| தீர்த்தம் | வருணதீர்த்தம் |
| விருட்சம் |  |
# திருவேள்விக்குடி கல்யாண சுந்தரேசுவரர் கோயில்

**திருவேள்விக்குடி** கல்யாண சுந்தரேசுவரர் கோயில் சம்பந்தர், சுந்தரர் பாடல் பெற்ற சிவத்தலமாகும்.தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 23வது தலம் ஆகும்.
# திருவேள்விக்குடி கல்யாண சுந்தரேசுவரர் கோயில்

## அமைவிடம்

இத்தலம் மயிலாடுதுறை மாவட்டம் குத்தாலம் வட்டத்தில் அமைந்துள்ளது.
# திருவேள்விக்குடி கல்யாண சுந்தரேசுவரர் கோயில்

## இறைவன், இறைவி

இத்தலத்திலுள்ள இறைவன் கல்யாணசுந்தரேஸ்வரர், இறைவி பரிமளசுகந்தநாயகி இறைவன் மணவாளேஸ்வரர் என்றும் அழைக்கப்படுகிறார்.
# திருவேள்விக்குடி கல்யாண சுந்தரேசுவரர் கோயில்

## கோயில் அமைப்பு

நுழைவாயிலைக் கடந்து உள்ளே சென்றால் வரசித்திவிநாயகர் உள்ளார். கொடிமரம், பலிபீடம், நந்தியைக் கடந்து உள்ளே செல்லும்போது மூலவர் சன்னதி உள்ளது. மூலவர் சன்னதியின் கோஷ்டத்தில் தட்சிணாமூர்த்தி, அடிமுடிகாணா அண்ணல், பிரம்மா, விஷ்ணு துர்க்கை உள்ளனர். அருகே சண்டிகேஸ்வரர் சன்னதி உள்ளது. இக்கோயிலில் ஈசானமூர்த்தி, பரிமளசுகந்தநாயகி, ஆடல்வல்லான், கல்யாணசுந்தரர் கல்யாணசுந்தரி, வலஞ்சுழி விநாயகர், வள்ளி தெய்வானையுடன் கூடிய சுப்பிரமணியர், ராமர் சீதை லட்சுமணர் அனுமார், கஜலட்சுமி ஆகியோருக்கான சன்னதிகள் உள்ளன. திருச்சுற்றில் ஞானசம்பந்தர், மாணிக்கவாசகர், சுந்தரர், விநாயகர், நாவுக்கரசர் ஆகியோர் உள்ளனர். கோயிலின் முன்புறம் குளம் உள்ளது. இக்கோவிலின் ஒரு பகுதியை செங்குந்த கைக்கோளர் குடியைச் சேர்ந்த குடும்பம் கட்டியதாக கி.பி.1085 ஆவது வருட கல்வெட்டு ஒன்று குறிப்பிடுகிறது.
# திருவேள்விக்குடி கல்யாண சுந்தரேசுவரர் கோயில்

## சிறப்புகள்

சிவனின் திருமண வேள்வி நடைபெற்ற தலமென்பது தொன்நம்பிக்கை (ஐதிகம்).
# மேலைத் திருமணஞ்சேரி ஐராவதேஸ்வரர் கோயில்

**எதிர்கொள்பாடி** மேலைத் திருமணஞ்சேரி ஐராவதேஸ்வரர் கோயில் பாடல் பெற்ற தலங்களில் காவிரி வடகரைத் தலங்களில் இது 24வது சிவத்தலமாகும்.
# மேலைத் திருமணஞ்சேரி ஐராவதேஸ்வரர் கோயில்

## அமைவிடம்

சுந்தரர் பாடல் பெற்ற இத்தலம் மயிலாடுதுறை மாவட்டத்தில் குத்தாலம் வட்டத்தில் அமைந்துள்ளது.
நடைமுறையில் "மேலக் கோயில்" என்றே வழங்கப்படுகின்றது.
# மேலைத் திருமணஞ்சேரி ஐராவதேஸ்வரர் கோயில்

## கோயில் அமைப்பு

நுழைவாயில் கோபுரத்தைக் கடந்து உள்ளே சென்றதும் கொடிமரம், பலிபீடம், நந்தி மண்டபம் காணப்படுகின்றன. கோயில் வித்தியாசமான முறையில் அமைந்துள்ளது. உள்ளே செல்லும்போது அடுத்தடுத்து ஒரே நேர்கோட்டில் விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, பாலசரஸ்வதி சன்னதிகள் அமைந்துள்ளன. உள்ளே கோயிலின் வலப்புறம் மலர்குழல்நாயகி சன்னதி உள்ளது. மூலவர் சன்னதி கோஷ்டத்தில் ஜெயதுர்க்கை, குருபகவான் எனப்படுகின்ற தட்சிணாமூர்த்தி உள்ளனர். கருவறை திருச்சுற்றில் சொர்ண பைரவர், சனீஸ்வரர் சன்னதிகள் உள்ளன. அதை அடுத்து இரு பானங்களும், ஒரு லிங்கத்திருமேனியும் காணப்படுகின்றன. அடுத்து விநாயகர் உள்ளார். திருச்சுற்றில் நடராஜர் சன்னதி உள்ளது. அருகே ஞானசம்பந்தர், அப்பர், சுந்தரர், மாணிக்கவாசகர்,சூரியன், சந்திரன் ஆகியோர் உள்ளனர்.
# மேலைத் திருமணஞ்சேரி ஐராவதேஸ்வரர் கோயில்

## சிறப்புகள்

ஐராவதம் வழிபட்ட தலம் என்பது தொன்நம்பிக்கை.
# மேலைத் திருமணஞ்சேரி ஐராவதேஸ்வரர் கோயில்

## குடமுழுக்கு

இக்கோயில் 20 ஆகஸ்டு 1962, 22 ஆகஸ்டு 2004 மற்றும் 3 மார்ச் 2016 ஆகிய நாள்களில் குடமுழுக்கு நடைபெற்றதற்கான கல்வெட்டுகள் காணப்படுகின்றன.
# திருமணஞ்சேரி உத்வாகநாதர் கோயில்

**திருமணஞ்சேரி உத்வாகநாதர் கோயில்** என்பது அப்பர் மற்றும் திருஞானசம்பந்தர் ஆகியோரால் தமிழ்நாடு மாநிலத்தின் தேவாரம் பாடல் பெற்ற சிவத்தலமாகும். இத்தலம் தமிழ்நாட்டில் மயிலாடுதுறை மாவட்டம் குத்தாலம் வட்டத்தில் திருமணஞ்சேரி எனும் ஊரில் அமைந்துள்ளது.  
தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 25வது தலம் ஆகும்.
# திருமணஞ்சேரி உத்வாகநாதர் கோயில்

## இறைவன், இறைவி

இத்தலத்தின் மூலவர் உத்வாகநாதர். தாயார் கோகிலா. இறைவன் கல்யாண சுந்தரர் வடிவங் கொண்டு கோகிலாம்பிகையை திருமணஞ் செய்த தலமென்பது தொன்நம்பிக்கை (ஐதிகம்).
# திருமணஞ்சேரி உத்வாகநாதர் கோயில்

## கோயில் அமைப்பு

ராஜ கோபுரத்தைக் கடந்து உள்ளே சென்றால் கொடி மரம், பலிபீடம், நந்தி காணப்படுகின்றன. கோயிலின் வலப்புறம் விநாயகர் சன்னதி உள்ளது. இடப்புறம் நடராஜர் சன்னதியும் அம்மன் சன்னதியும் உள்ளன. மூலவர் சன்னதிக்கு வலப்புறமாக கல்யாணசுந்தரர் காணப்படுகிறார். மூலவர் சன்னதியின் இடப்புறம் சண்டிகேஸ்வரர் சன்னதி உள்ளது.
# திருமணஞ்சேரி உத்வாகநாதர் கோயில்

## அருகில் உள்ள திருத்தலம்

- மேலைத் திருமணஞ்சேரி ஐராவதேஸ்வரர் கோயில்
# கொருக்கை வீரட்டேசுவரர் கோயில்

**திருக்குறுக்கை** அல்லது **கொருக்கை வீரட்டேஸ்வரர் கோயில்** என்பது அப்பர் பாடல் பெற்ற ஒரு சிவத்தலம் ஆகும். அட்ட வீரட்டத் தலங்களில் ஒன்றான இக்கோயில் மயிலாடுதுறை மாவட்டத்தில் மயிலாடுதுறை வட்டத்தில் அமைந்துள்ளது.எட்டு வீரட்டத்தலங்களுள் இறைவனார் மன்மதனை எரித்த தலமிது.
# கொருக்கை வீரட்டேசுவரர் கோயில்

## கோயில் அமைப்பு

கோயிலுக்கு முன்பு குளம் உள்ளது. ராஜகோபுரத்தைக் கடந்து உள்ளே சென்றால் பலிபீடம், நந்தியைக் காணலாம். வலப்புறம் அம்மன் சன்னதி உள்ளது. அம்மன் சன்னதியின் வலப்புறம் சுக்கிரவார அம்மனைக் காணலாம். இடப்புறம் பள்ளியறை உள்ளது. அம்மன் சன்னதியை அடுத்து தட்சிணாமூர்த்தி சன்னதி, வாகனங்கள், நடராஜர் சன்னதி, சண்டிகேஸ்வரர் சன்னதி ஆகிய சன்னதிகள் உள்ளன. தொடர்ந்து திருச்சுற்றில் குறுங்கை விநாயகர் சன்னதி உள்ளது. அதற்கடுத்து ஞானசம்பந்தர், சேரமான், சந்திரசேகரர், பிரதோஷ நாயனார் உள்ளனர். அதற்கடுத்து விநாயகர், சோமாஸ்கந்தர், சோகஹரேஸ்வரர் ஆகியோருக்கான சன்னதிகள் உள்ளன. அடுத்து காணப்படும் உற்சவமூர்த்திகள் அறை உள்ளது. கருவறை கோஷ்டத்தில் துர்க்கை, பிரம்மா, பைரவர், பிரம்மா, அண்ணாமலையார், விஷ்ணு, தட்சிணாமூர்த்தி, மகாகணபதி ஆகியோர் உள்ளனர்.
# கொருக்கை வீரட்டேசுவரர் கோயில்

## வழிபட்டோர்

திருமால், பிரம்ம தேவர், லட்சுமி முதலானோர் வழிபட்ட தலமென்பது தொன்நம்பிக்கை (ஐதிகம்).
# தலைஞாயிறு குற்றம் பொறுத்த நாதர் கோயில்

**தலைஞாயிறு குற்றம் பொறுத்த நாதர் கோயில்** (திருக்கருப்பறியலூர்) சம்பந்தர், சுந்தரர் பாடல் பெற்ற சிவத்தலமாகும். தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 27வது தலம் ஆகும்.
# தலைஞாயிறு குற்றம் பொறுத்த நாதர் கோயில்

## அமைவிடம்

இத்தலம் மயிலாடுதுறை மாவட்டத்தில் மயிலாடுதுறை நகரின் அண்மையில் அமைந்துள்ளது.
# தலைஞாயிறு குற்றம் பொறுத்த நாதர் கோயில்

## இறைவன், இறைவி

இக்கோயிலுள்ள இறைவன் குற்றம் பொறுத்த நாதர், இறைவி கோல்வளைநாயகி. இக்கோயிலில் சட்டநாதருக்கான தனி சன்னதி மலைக்கோயில் என்ற பெயரில் அமைந்துள்ள கோயிலில் காணப்படுகிறது.
# தலைஞாயிறு குற்றம் பொறுத்த நாதர் கோயில்

## சிறப்புகள்

இந்திரன், இறைவன் என்றறியாமல் அவர்மீது வச்சிரம் எறிந்த குற்றத்தைப் பொறுத்தருளியமையால் குற்றம் பொறுத்த நாதர் ஆனார் என்பது தொன்நம்பிக்கை (ஐதிகம்).
# திருக்குரக்குக்கா குந்தளேசுவரர் கோயில்

**திருக்குரக்குக்கா** (திருக்குரக்காவல் குந்தளேஸ்வரர் கோயில்) பாடல் பெற்ற தலங்களுள் காவிரி வடகரைத் தலங்களில் அமைந்துள்ள 28வது சிவத்தலமாகும். அப்பர் பாடல் பெற்றது. இச்சிவாலயம் இந்தியாவில் தமிழகத்தின் மயிலாடுதுறை மாவட்டத்தில் மயிலாடுதுறை வட்டத்தில் அமைந்துள்ளது.
# திருக்குரக்குக்கா குந்தளேசுவரர் கோயில்

## தொன்மம்

இத்தலம் குறித்து நிவும் ஒரு தொன்படி இராமாயண காலத்தில், இராவணனை வென்ற பின்னர் இராமேஸ்வரத்தில் இராமபிரான் சிவபூஜை செய்யத் தீர்மானித்தபோது, இலிங்கம் கொண்டு வர ஆஞ்சநேயரை அனுப்பினார். அவர் திரும்பி வருவதற்குள், சீதாதேவி கடல் மணலால் ஒரு லிங்கத்தை உருவாக்கிவிட, இராமன் அந்த மணல் லிங்கத்திற்கே பூஜை செய்துவிட்டார். இலிங்கத்துடன் திரும்பிய ஆஞ்சநேயர், இராமரின் செயலைக் கண்டு சினந்து, மணல் லிங்கத்தைத் தன் வாலால் பெயர்க்க முயன்றார். ஆனால், சிவநிந்தனை செய்ததால் மனம் வருந்திய அவர், மன அமைதிக்காக இத்தலத்தில் சிவபூஜை செய்து வழிபட்டார். அப்போது, மலர்களுடன் தான் காதில் அணிந்திருந்த **குண்டலத்தையும்** சிவலிங்கத்திற்குப் படைத்து வணங்கினார். இதனால், இங்குள்ள சிவபெருமான் **குண்டலகேஸ்வரர்** என்று பெயர் பெற்றார் எனப்படுகிறது.
# திருக்குரக்குக்கா குந்தளேசுவரர் கோயில்

## தொன்மம்

### சிவபக்த ஆஞ்சநேயர்

இத்தலத்தின் பிரசித்தி பெற்ற மூர்த்தியாக *சிவபக்த ஆஞ்சநேயர்* திகழ்கிறார். மூலவர் குந்தளேசுவரர் சன்னதிக்கு எதிரில், கூப்பிய கரங்களுடனும், **ருத்ராட்ச மாலையணிந்தும்** அடக்கத்தின் உருவமாக ஆஞ்சநேயர் காட்சி அளிக்கிறார். திருமாலின் அம்சமாக இருந்தபோதும், சிவனே ஆஞ்சநேயராக வந்து தன்னை வழிபடும் கோலம் இது என்றும் கூறுவர்.
# திருக்குரக்குக்கா குந்தளேசுவரர் கோயில்

## தொன்மம்

### திருக்கோயில் அமைப்பும் சிறப்பம்சங்களும்

இங்குள்ள சிவலிங்கம் **சுயம்பு மணல் லிங்கமாக** அருள்பாலிக்கிறது, இது இத்தலத்தின் சிறப்பம்சமாகும். அம்பாள் குந்தளநாயகி தனிச் சன்னதியில் தெற்கு நோக்கி அருள்கிறார். மேலும், தட்சிணாமூர்த்தி சற்று வலதுபுறமாகத் திரும்பி இருப்பது மற்றொரு சிறப்பம்சமாகும். இக்கோயிலின் தல விருட்சம் வில்வம் ஆகும். மிகவும் ஆச்சரியமான ஒரு நிகழ்வாக, **சித்திரை மாதத்தில் இரண்டு குரங்குகள்** இத்தலத்திற்கு வந்து சிவலிங்கம் மீது வில்வ இலை தூவி வழிபடுவது இன்றும் கலியுக அதிசயமாகக் கருதப்பட்டு, ஊர் மக்களால் பார்க்கப்படுவதாக நம்பப்படுகிறது. புத்திர பாக்கியம் இல்லாதவர்கள் குந்தளநாயகி அம்பாளுக்கு வளையல் அணிவித்து வேண்டிக்கொண்டால் நற்பலன் கிடைக்கும் என்றும், கால்நடைகள் வைத்திருப்போர் செல்லியம்மனை (கோஷ்டத்தில் உள்ள கிராம தேவதை) வேண்டிக்கொண்டால் அவை நோயின்றி இருக்கும் என்றும் பக்தர்கள் நம்புகின்றனர். இக்கோயில் பொதுவாக காலை 6 மணி முதல் 12 மணி வரையிலும், மாலை 4 மணி முதல் இரவு 8 மணி வரையிலும் திறந்திருக்கும்.
# திருக்குரக்குக்கா குந்தளேசுவரர் கோயில்

## இறைவன் இறைவி

இக்கோயிலிலுள்ள இறைவன் குந்தளேஸ்வரர், இறைவி குந்தலாம்பிகை.
# இந்து சமயப் பிரிவுகள்

பொதுவாக **இந்து சமயம்** எனப்படும் தொன்று தொட்டு வரும் சமயத்தில் உள்ள பற்பல பிரிவுகள் உண்டு. ஆதி சங்கரர் கி.பி 8 ஆம் நூற்றாண்டில் தொகுத்தவையாகக் கொள்ளப்படும் ஆறு உட்பிரிவுகள் சிவன், திருமால், சக்தி, சூரியன், கணபதி, முருகன் ஆகிய ஆறு கடவுளர்களை அவ்வவ் பிரிவிற்குத் தலையாய முழுமுதற் கடவுளாகக் கொண்டவை. ஸ்மார்த்தம் என்பது ஆறு கடவுளரையும் வணங்கும் பிரிவு. இந்த ஆறு பிரிவுகளுக்கும் பல பிரிவுகள், உட்பிரிவுகள் மற்றும் தத்துவங்கள் உள்ளன. தமிழ் மரபிலும், பிற இந்தியப் பழங்குடிகளின் மரபிலும் பற்பல வேறுபாடுகள் உண்டு. 8 ஆம் நூற்றாண்டிற்குப் பிறகு பெரும்பாலான பெரிய பிரிவுகள் சைவம் மற்றும் வைணவத்தில் இணைந்தன. தொல்காப்பியத்தின்படி, 5 நிலங்களில் 5 பெரும் கடவுள்கள் உள்ளன.  
ஆசீவகம், சமணம், பௌத்தம் போன்ற சமயங்கள் மற்றும் சீக்கியம், அய்யாவழி, ஆரிய சமாஜ் போன்ற சீர்திருத்த இயக்கங்கள் மற்றும் அனைத்து தெற்காசிய நாட்டுப்புற மரபு மதங்களும் இந்து மதமாக கருதப்படுகின்றன.  
சங்கரரது காலத்தில் இம் மதங்களிடையே போட்டி பொறாமைகள் இருந்தன இவற்றை சீர் செய்து ஒவ்வொரு மதத்திற்குமான ஆகமங்கள் பிராமண நூல்கள் என்பவற்றை வகுத்து இம் மதங்களின் முழுமுதற் கடவுள்களிடையே உறவு முறைகளை நிலை நாட்டி சண்மதங்களை மீள் ஸ்தாபனம் செய்தவர் ஆதி சங்கரர் ஆவார். இம் மதங்கள் இன்று வரை செல்வாக்குடனும் , சிறப்புடனும் விளங்குகின்றது.  
- சைவம் - சிவனை முழுமுதற் கடவுளாகக் கொண்ட சமயப் பிரிவு.
- வைணவம் - விஷ்ணுவையும் அவரது பத்து அவதாரங்களையும் வணங்கும் சமயப் பிரிவு.
- சாக்தம் - சக்தியை வணங்கும் சமயப் பிரிவு.
- கௌமாரம் - முருகனை வணங்கும் சமயப் பிரிவு (குமரனை வணங்குவது கௌமாரம்).
- சௌரம் - சூரியனை முழுமுதற் கடவுளாகக் கொண்ட சமயப் பிரிவு.
- கணாபத்தியம் - விநாயகரை முழுமுதற் கடவுளாகக் கொண்ட சமயப் பிரிவு.
- சுமார்த்தம் - சிவன், சக்தி, விஷ்ணு, கணேசர், சூரியன் மற்றும் முருகனை வணங்கும் சமயப் பிரிவு. மேலுள்ளவற்றில் முதல் ஆறு பிரிவுகளையும் உள்ளடக்கியது சுமார்த்தம்.
கௌமாரம் மற்றும் கணாபத்தியம் ஆகியவை சைவ மதத்தின் துணைப்பிரிவாகக் கருதப்படுகின்றன.  
இந்த பிரிவுகளில் இருக்கும் ஒற்றுமைகள் அல்லது வேற்றுமைகள் கீழுள்ள கருத்துகளில் பார்க்கலாம்:
# இந்து சமயப் பிரிவுகள்

## இறைவன் அவதாரமாக மண்ணில் பிறப்பது பற்றி

- சைவம்: இறைவன் மண்ணில் மானிட அவதாரமாக பிறந்ததில்லை.
- சாக்தம்: சக்தி மண்ணில் அவதரித்திருக்கிறார்.
- வைணவம்: திருமாலின் பத்து (அல்லது அதற்கு மேற்பட்ட) அவதாரங்களைச் சொல்லலாம்.
- சுமார்த்தம்: எல்லா இறைகளும் மண்ணில் அவதாரம் எடுக்கலாம்.
# இந்து சமயப் பிரிவுகள்

## ஜீவனும், பரமனும் பற்றி

- சைவம்: முக்தி அடைந்தபின் ஜீவனும் பரமனும் இரண்டல்ல. இந்த உண்மையை சிவனின் அருளினால் உணரலாம். சைவத்தின் உட்பிரிவுகளில் இக்கருத்தில் ஒரு சில வேறுபாடுகள் உண்டு.
- சாக்தம்: சக்தியை வழிபடுவதால் அத்வைத மோக்ஷம் அடையலாம்.
- வைணவம்: ஜீவனும் பரமனும் என்றென்றென்றும் ஒன்றாகாது. திருமாலின் அருளால் ஜீவன் அடைய வேண்டியது இறை பக்தியும், இறை இன்பமும் தான்.
- சுமார்த்தம்: ஜீவன் மாயையினால் தன் சச்சிதானந்த நிலையினை உணராமல் இருக்கலாம். ஞானம் இந்த மாயை எனும் திரை தனை விலக்க வல்லது.
# இந்து சமயப் பிரிவுகள்

## பயிற்சிகள்

- சைவம்: பக்தி எனும் அடித்தளத்தில் நின்றவாறு, த்யானம், தவம் போன்ற சாதனைகளை செய்வது.
- சாக்தம்: பக்தியோடு சேர்ந்து மந்திர தந்திர பயிற்சிகள்.
- வைணவம்: அதீத பக்தியில், தன்னை முழுதுமாய் இறைவனிடம் அர்பணித்தல்.
- சுமார்த்தம்: ஞான யோகமே முதன்மையான வழி. பக்தி யோகம், கர்ம யோகம், ராஜ யோகம் - இவையும் உயர் ஞானத்தினுக்கான வழிகள்.
# இந்து சமயப் பிரிவுகள்

## மறைகள்

- சைவம்: வேதங்கள், சிவ ஆகமங்கள், சிவ புராணம்.
- சாக்தம்: வேதங்கள், சக்தி ஆகமங்கள் (தந்திரங்கள்), புராணங்கள்.
- வைணவம்: வேதங்கள், வைணவ ஆகமங்கள், இதிகாசங்கள், பிரபந்தம்
- சுமார்த்தம்: சுருதி, ஸ்மிருதி, புராணங்கள், இதிகாசங்கள்.
# இந்து சமயப் பிரிவுகள்

## பரவியுள்ள பகுதிகள்

- சைவம்: பல பகுதிகளிலும்; பெருமளவு தென் இந்தியா, வட இந்தியா, நேபாளம் மற்றும் இலங்கை.
- சாக்தம்: பல பகுதிகளிலும்; பெருமளவு கிழக்கு இந்தியா - வங்காளம் மற்றும் ஒரிசா.
- வைணவம்: பல பகுதிகளிலும்; தென் இந்தியா மற்றும் வட இந்தியா.
- சுமார்த்தம்: பல பகுதிகளிலும்; தென் இந்தியா மற்றும் வட இந்தியா.
# மோவாபிய மொழி

**மோவாபிய மொழி** அல்லது மோவாப் மொழி அழிவுற்ற எபிரேய கானானிய மொழியாகும். இது பெரும் மொழிக் குடும்பமான ஆபிரிக்க-ஆசிய மொழிக் குடும்பத்தை சேர்ந்த்த மொழியாகும். இது தற்போதைய யோர்தான் நாட்டின் வடமேற்கு பகுதிகளில் (அன்றைய மோவாப்) கிமு 1வது ஆயிரவாண்டின் முதல் பகுதியில் பேசப்பட்ட மொழியாகும். மோவாபிய மொழி பற்றிய ஆய்வுகள் மோவப் கல்வெட்டு மற்றும் எல்-கர்க் எழுத்துக்கள் என்பவற்றை கொண்டே முன்னெடுக்கப்படுகின்றன. இவை இம்மொழியானது விவிலிய எபிரேய மொழியுடன் நெருங்கிய தொடர்பை கொண்டிருந்த்தை காட்டுகிறது. சில சிறிய வேறுபாடுகளை மட்டுமே ஆய்வாளகள் சுட்டிக் காட்டுகின்றனர்.
# மோவாபிய மொழி

## ஆதாரங்கள்

en:Moab#Moabite language
# ஆகத்து 15

## பிறப்புகள்

- 1195 &ndash; பதுவை நகர அந்தோனியார், போர்த்துக்கீசக் குருவானவர், புனிதர் (இ. 1231)
- 1769 &ndash; நெப்போலியன் பொனபார்ட், பிரான்சியப் பேரரசர் (இ. 1821)
- 1865 &ndash; மிக்கோ உசுயி, சப்பானிய மதத் தலைவர் (இ. 1926)
- 1872 &ndash; அரவிந்தர், இந்திய குரு, மெய்யியலாளர் (இ. 1950)
- 1882 &ndash; சி. ஆர். நாராயண் ராவ், இந்திய விலங்கியல் மருத்துவர் (இ. 1960)
- 1883 &ndash; வ. சு. செங்கல்வராய பிள்ளை, தமிழறிஞர் (இ. 1971)
- 1892 &ndash; தி. வை. சதாசிவ பண்டாரத்தார், தமிழ் வரலாற்றாளர் (இ. 1960)
- 1892 &ndash; லூயி டே பிராலி, நோபல் பரிசு பெற்ற பிரான்சிய இயற்பியலாளர் (இ. 1987)
- 1896 &ndash; கெர்டி கோரி, நோபல் பரிசு பெற்ற செக்-அமெரிக்க மருத்துவர் (இ. 1957)
- 1900 &ndash; ந. பிச்சமூர்த்தி, தமிழக எழுத்தாளர் (இ. 1976)
- 1915 &ndash; மியரி ஜேம்சு துரைராஜா தம்பிமுத்து, இலங்கைத் தமிழ் ஆங்கிலக் கவிஞர், இதழாசிரியர், திறனாய்வாளர் (இ. 1983)
- 1917 &ndash; ஆஸ்கார் ரொமெரோ, சல்வதோர் பேராயர் (இ. 1980)
- 1921 &ndash; கா. கைலாசநாதக் குருக்கள், ஈழத்து இந்து ஆய்வாளர், பேராசிரியர் (இ. 2000)
- 1922 &ndash; கல்பகம் சுவாமிநாதன், தமிழக வீணை இசைக்கலைஞர், பேராசிரியை (இ. 2011)
- 1922 &ndash; வி. கல்யாணம், இந்திய விடுதலைப் போராட்ட வீரர் (இ. 2021)
- 1922 &ndash; குஷபாவு தாக்கரே, இந்திய அரசியல்வாதி (இ. 2003)
- 1930 &ndash; சுவாமி தயானந்த சரசுவதி, தமிழக மரபுவழி அத்வைத வேதாந்த ஆசிரியர் (இ. 2015)
- 1931 &ndash; ரிச்சர்டு கெக், நோபல் பரிசு பெற்ற அமெரிக்க வேதியியலாளர் (இ. 2015)
- 1935 &ndash; ராஜசுலோசனா, தென்னிந்தியத் திரைப்பட நடிகை (இ. 2013)
- 1945 &ndash; காலிதா சியா, வங்காளதேசத்தின் 9வது பிரதமர்
- 1948 &ndash; பாரதி, தென்னிந்தியத் திரைப்பட நடிகை
- 1954 &ndash; ஸ்டீக் லார்சன், சுவீடன் எழுத்தாளர் (இ. 2004)
- 1961 &ndash; சுஹாசினி, தென்னிந்திய நடிகை
- 1963 &ndash; அலெயாண்ரோ கோன்சாலசு இன்யாரிட்டு, மெக்சிக்கோ இயக்குநர்
- 1964 &ndash; அர்ஜூன், தென்னிந்தியத் திரைப்பட நடிகர்
- 1964 &ndash; மெலிண்டா கேட்ஸ், அமெரிக்கத் தொழிலதிபர்
- 1972 &ndash; பென் அஃப்லெக், அமெரிக்க நடிகர்
- 1975 &ndash; விஜய் பரத்வாஜ், இந்தியத் துடுப்பாளர்
- 1989 &ndash; ஜோ ஜோனஸ், அமெரிக்கபாடகர், நடிகர்
- 1989 &ndash; கார்லோஸ் பேனா, அமெரிக்க பாடகர், நடிகர்
- 1990 &ndash; ஜெனிபர் லாரன்ஸ், அமெரிக்க நடிகை
- 1992 &ndash; அதிபன் பாசுகரன், இந்திய சதுரங்க ஆட்ட வீரர்
# ஆகத்து 15

## இறப்புகள்

- 1038 &ndash; முதலாம் இசுடீவன், அங்கேரிய மன்னர் (பி. 975)
- 1328 &ndash; எசூன் தெமூர், யுவான் பேரரசர் (பி. 1293)
- 1942 &ndash; மகாதேவ தேசாய், இந்திய செயற்பாட்டாளர், நூலாசிரியர் (பி. 1892)
- 1953 &ndash; லுட்விக் பிராண்டில், செருமானிய இயற்பியலாளர் (பி. 1875)
- 1975 &ndash; சேக் முஜிபுர் ரகுமான், வங்காளதேசத்தின் 1வது அரசுத்தலைவர் (பி. 1920)
- 2013 &ndash; செல்லையா பொன்னத்துரை, இலங்கையின் துடுப்பாட்ட நடுவர் (பி. 1935)
- 2013 &ndash; மரீச் மான் சிங் சிரேஸ்தா, நேபாளத்தின் 28-வது பிரதமர் (பி. 1942)
- 2018 &ndash; அஜித் வாடேகர், இந்தியத் துடுப்பாளர் (பி. 1941)
- 2019 &ndash; வ. பி. சந்திரசேகர், இந்தியத் துடுப்பாட்ட வீரர் (பி. 1961)
- 2025 &ndash; இல. கணேசன், தமிழக அரசியல்வாதி (பி. 1945)
# ஆகத்து 15

## சிறப்பு நாள்

- இந்தியாவின் விடுதலை நாள் (1947, ஐக்கிய இராச்சியத்திடம் இருந்து)
- விடுதலை நாள் (வட கொரியா, தென் கொரியா, 1945-இல் சப்பானிடம் இருந்து)
- விடுதலை நாள் (கொங்கோ குடியரசு, 1960-இல் பிரான்சிடமிருந்து)
- தேசிய துக்க நாள் (வங்காளதேசம்)
# மோவாப்

**மோவாப்** (**מוֹאָב**, எபிரேய மொழி) என்பது வரலாற்றில், யோர்டன் நாட்டில் சாக் கடலின் கிழக்கு கரையில் காணப்படும் மலைச்சார்ந்த பிரதேசத்துக்கு வழங்கப்பட்ட பெயராகும். முன்பு இப்பிரதேசத்தில் மாவோபிய இராச்சியம் அமைந்திருந்த்தது. இவர்கள் தமக்கு மேற்கில் வசித்த இசுரவேலருடன் அடிக்கடி போர் செய்தனர். இவர்களின் வரலாற்று உண்மை, தொல்பொருள் ஆய்வுகள் மூலம் நிரூபிக்க்ப்பட்டுள்ளது. குறிப்பாக மோவாப் கல்வெட்டில், மோவாபியர், இசுரவேல் இராச்சியத்தின் ஒம்ரி அரசனின் மகனை போரில் வெற்றிக் கொண்டது எழுதப்பட்டுள்ளது. இதன் தலைநகரான தீபொன் என்பது இன்றைய யோர்தானிய நகரான தீபனுக்கு அருகில் காணப்படுகிறது.
# மோவாப்

## பெயர் தோற்றம்

பெயரின் தோற்றம் பற்றிய தெளிவான கருத்துக்கள் இல்லை. விவிலியத்தின் ஆதியாகமத்தில் இது பற்றி கூறப்பட்டுள்ளது. இங்கு மோவாபியரின் ஆரம்பம் பற்றி கூறப்பட்டுள்ளது. இதன்படி "தந்தயின் வித்து" என்பதன் மறுவலாகும். வேறு கருத்துப்படி, மோவாப் என்பது "விரும்பத் தக்க பிரதேசம்" என பொருள்படும். பிரிட்ஸ் ஓமேல் இன் கருத்துப்படி மோவாப் என்பது "இமோ-அப்" = அவன் தாயே அவனது தகப்பன் என்பதன் மறுவலாகும்.
# மோவாப்

## புவியியல்

மோவாப் மத்திய தரைக்கடலுக்கு மேல் 3000 அடி உயரத்தில் அமைன்ந்துள்ள மேட்டு நிலத்தில் காணப்பட்டது. இது சாக்கடலுக்கு மேல் 4300 அடி உயரமானதாகும். இது வடக்கிலிருந்து தெற்காக சீராக உயர்ந்து செல்கிறது. மோவாப், மேற்கில் சாக் கடல் மற்றும் யோர்தான் நதியாலும், கிழக்கில் அம்மோன் மற்றும் அரபிய பாலைவனத்தாலும், தெற்கே எதோமாலும் எல்லைப்படுத்தப்பட்டது. வடக்கு எல்லை காலத்துக்கு காலம் வேறுபட்டு காணப்பட்டது. ஆனாலும் சாக்கடலின் வடமுனைக்கு சில மைல்கள் வடக்கே காணப்பட்டது என பொதுவாக கூறலாம். விவிலியத்தின் பல இடங்களில் மோவாபின் எல்லைகள் குறிப்பிடப்பட்டுள்ளது, இவை ஊர் பெயர்களை மட்டுமே குறிப்பிடுகின்றன சரியான எல்லை குறிப்பிடப்படவில்லை. வடக்கே பல ஆழமான பள்ளத்தாக்குகள் காணப்படுகின்றன. மேலும் இங்கு மோசே மரித்த இடமான நேபோ மலையும் காணப்படுகிறது. இங்கு சூழவுள்ள பிதேசங்களுடன் ஒப்பிடும் போது கூடுதலான மழை வீழ்ச்சி கிடைக்கிறது. வெப்பமான கோடை காணப்பட்டபோதும், மாரியில் பனி விழும் அளவுக்கு குளிரான காலநிலை நிலவும்.  
மோவாப் இராச்சியத்தை மூன்று புயியல் பிரிவுகளாக பிரித்து நோக்க முடியும். தெற்கு பகுதி அல்லது "மோவாபின் வெளிகள்" மலை சார்ந்த பிரதேசமான "மோவபின் நிலங்கள்" மற்றும் கடல் மட்டத்துகு கீழான யோர்தான பள்ளத்தாக்கு என்பனவாகும்.
# மோவாப்

## வரலாறு

யோர்தானிய மேட்டு நிலங்களில் முதலில் குடியேரிய மோவாபியர் மேய்பர்களாக இருந்திருக்கலாம். அமர்னா கடிதங்களில் "அப்பிரு" என குறிப்பிடப்பட்டிருக்கும் ஆக்கிரமிப்பாளர்களில் சிலராகவும் இருந்திருக்கலாம். எகிப்திய பார்வோன் ரமிசி II ஆல் லக்சோரில் கட்டப்பட்ட பெரிய சிலைகளும் அவற்றில் இரண்டாவது சிலையில் அடிவாரத்தில் "முவாப்" (மோவப் எகிப்திய மொழியில்) அவ்ரால் வெற்றி கொள்ளப்பட்ட நாடுகளில் ஒன்றாக குறிப்பிடப்பட்டிருக்கிறமையானது,இஸ்ரவேலர்களில் எழுச்சிக்கு முன்னரே மோவாப் காணப்பட்டதை உறுதி படுத்துகிறது.
# மோவாப்

## வரலாறு

### விவிலியத்தில்

இஸ்ரவேலருக்கும் மோவாபியருக்கும் இடையான முறன்பாடுகள் காணப்பட்டது இதனை விவிலியத்தில் கூறப்பட்டுள்ள மோவாபியரின் தோற்றத்துடன் சம்பந்தப்பட்ட தாகாத உறவின் மூலம் விளங்களலாம். இதன் படி, மோவாப் லோத்துக்கு அவரது மூத்தமகள் மூலம் பிறந்த மகனாகும். மோவாப் என்ற பதத்தை "தந்தை மூலம்" என விவிலியம் கூறுகின்றது. இருப்பினும் இவ்விரு மக்கள் கூட்டத்தாரிடையே பல கலப்புகள் இருந்தன. விவிலியத்தில் தாவீது அரசனின் வம்சம், மோவாபிய பெண்ணான ரூத் வழி வருவதாக கூறுகின்றது.  
ஆதியாகமம் 19:30-38 இன் படி, மோவாபியரின் ஆரம்ப நபரான மோவாப் அபிரகாமின் சகோதரனான லோத்துக்கு அவரது மூத்த மகள் மூலம் பிறந்தவனாகும். இவ்வாறே அவரது இளைய மகளுக்கு பிறந்த பென்னமி என்பவர் அம்மோனியரின் ஆரம்ப நபராகும். எனவே இவ்விரு இனமக்களும் மிக நெருக்கமான தொடர்புகளை கொண்டிருந்தனர்.  
மோவாபியர்கள் ஆரம்பத்தில் சாக்கடலின் கிழக்கு கரையோரமான வளமிக்க மேட்டு நிலத்தில் குடியேறினர், பிறகு தமது குடியிருப்புகளை வடக்கில் கிலாத் மலை வரை விரிவாக்க்கினார்கள். வடக்கில் குடியேறும் பொருட்டாக அங்கிருந்த பூர்வீக குடிகளான எமிம் மக்களை வெளியேற்றினார்கள், அனால் சில காலத்துக்குப் பின், மோவாபியர்கள் சீயோன் மன்னனால் வழிநடத்தப்பட்ட ஆமோரியர்களால் தெற்கு நோக்கி விரட்டப்பட்டார்கள். இதனால் மோவாபியர் தெற்கு பிறதேசத்துக்கு மட்டுப் படுத்தப்பட்டனர்.  
எகிப்திலிருந்து விடுதலையாகிய இஸ்ரவேலர் வாக்களிக்கப்பட்ட நாடான கானானுக்குள் பிரவேசிக்கும் போது அவர்கள் மோவாப் நாட்டினூடாக செல்லாமல், சியோன் இராச்சியத்தை வெற்றிக்கொண்டு அதனூடாக சென்றார்கள். கானான் வெற்றிக் கொள்ளப்பட்டப் பின்பு, மோவாபியருக்கும் இஸ்ரவேலருக்குமான தொடர்புகள் பண்முகப் பட்டதாக இருந்தது. சமாதானமும் போரும் மாறிமாறி
வந்தன. இஸ்ரவேலின் 12 கோத்திடங்களில் ஒன்றான பெஞ்சமின் கோத்திரத்தோடு ஆக குறைந்த்து ஒரு பாரிய முறுகளை கொண்டிருந்தனர். பெஞ்சமின் கோத்திரத்தை சேர்ந்த கேராவின் மகனான ஏகூத் எக்லோன் என்ற மோவாபிய அரசனை கொலை செய்து பின்னர் மோவாபியருக்கு எதிராக போர் செய்து அவர்களில் பலரை கொலை செய்தான்.  
ரூத்தின் கதையானது இவ்விரு மக்களிடயே நட்பான சூழல் காணப்பட்டதை காட்டுகிறது. ரூத்தின் வம்சத்தில் பின்னர் தாவீது அரசன் பிறப்பதனால் தாவீது மோவாபிய இரத்தை தன்னுள் கொண்டிருந்தார் என கூறமுடியும். தாவீது சவுல் அரசனால் கொலை செய்ய தேடப்பட்டப் போது தனது பெற்றேரை கவனித்துக் கொள்ளூம் பொறுப்பை ஒரு மோவாபிய அரசனிடன் கொடுத்தார். ஆனால் நட்பு அத்துடன் முடிவடைகிறது, அடுத்த முறை மோவாபியரை பற்றி விவிலியத்தில் குறிப்பிடும் போது தாவீது மோவாபிய பிரதேசத்துக்குள் யுத்ததுக் போகிறார். பபிலோனிய அடிமைத்தனத்தில் இருந்து எருசலேமுக்கு வந்த இஸ்ரவேலரிடையே பாகாத் மோவாப் என்பருடைய சந்த்தியினரும் காணப்பட்டார்கள் இப்பெயர் "மோவாபின் ஆளுனர்" என பொருள் படும், எனவே பபிலோனிய அடிமைத்தந்த்துக்கு முன்னர் மோவாப் இஸ்ரவேலின் ஒரொ பிரதேச அரசாக ஆளுனர் மூலம் ஆட்சி செய்யப்பட்டிருக்கலாம் என்பது பொதுவான கருத்தாகும்.  
மோவாபின் தலைந்கரம் கிர்-அசேத் என்பது இன்றைய கெராக் நகரமாகும்.
# மோவாப்

## வரலாறு

### சுதந்திரம்

ரெகொபெயாம் ஆசியின் போது இஸ்ரவேல் இராச்சியம் இரண்டாக பிரிந்த்தபோது, மோவாப் வடக்கு இராச்சியத்துடன் சேர்த்துக்கொள்ளப்பட்டது. இது தொடர்ந்து இஸ்ரவேல் இராச்சியத்தின் கப்பம் கட்டும் நாடாக விளங்கியது. அனால் ஆகாப் என்ற இஸ்ரவேலின் அரசன் மரித்த பின்பு மோவாப் கப்பம் கட்டுடத்தல் நிறுத்தி யூதா இராச்சியம் மீது படையெடுத்தது.  
ஆகாப் அரசனின் மரணத்துகுப் பிறகு, மேசா என்பவரின் தலைமையில் மோவாபியர், யெரொபெயாம் அரனுக்கு எதிராக கலகம் பண்ணினார்கள். இதன் போது யெரொபயாம் யூதா இராச்சியத்தின் அரசனையும் ஏதோம் இராச்சியத்தின் அரசனையும் சேர்த்துக் கொண்டு மோவாபியருடன் யுத்தத்துக்கு தயாராக சிஸ் என்ற இடத்தில் காத்திருந்த்தார்கள். அப்போது விவிலியத்தின் படி, எலிசா என்ற தீர்க்கதரிசியின் கட்டளைப்படி அவர்களுக்கும் எதிரிகளுக்கும் இடையே பல வாய்காள்களை வெட்டினார்கள். இரவில் அற்புதமாக அவை நீரால் நிரம்பின. காலை செங்கதிர் அதன் மீது பட்டுத்தெறித்தபோது அதை இரத்தம் என் மோவாபியர் நினைத்தனர். மேலும் கூட்டு சேர்ந்து வந்தவர்கள் தங்கலுக்குள் யுத்தம் செய்து மடிந்து விட்டார்கல் என முடிவு செய்து யுத்ததுக்கு ஆயத்த மற்றவராஉ முன்னோக்கி நகர்ந்தனர். பின்பு கூட்டுப் படைகளின் திடிர்தாக்குதல்களில் சிக்கி தோல்வியை கண்டனர். ஆனால் மேசாவின் கல்வெட்டு இப்போரில் மோவாபியர் இஸ்ரவேலை வெற்றிகொண்டு இஸ்ரவேலர் மோவாபிடமிருந்து ஆக்கிரமித்த சகல பிரதேசங்களையும் கைப்பற்றியதாக கூறுகின்றது.  
சிஸ் யுத்தமானது மோவாபியர் பற்றிய முக்கியமான விவிய குறிப்புகளில் கடைசியாகும். அதன் பின்னர் சில இடங்களில் மோவாப் பற்றி கூறப்பட்டுள்ளத்து. ஆனால் இவை மோவாப்பை பற்றிய செறிவான தகவல்களை கூறவில்லை.
# மோவாப்

## வரலாறு

### அழிவு

பாரசீக இராசியதின் காலத்தில் மோவாப் பற்றிய சகல தகவல்களில்லாது போகின்றது. பல போர்களின் மூலம் மோவாப் வட அரபியாவில் இருந்து வந்த மக்களால் கைப்பற்றப்படுகிறது. மேலும் அதன் பிறகு இஸ்ரவேல் மீதான படியெடுப்பின் போது அம்மோனியரின் கூட்டாளியாக மோவாபிரை குறிப்பிடாமல் அரபியர் என விவிலியம் குறிப்பிடுகிறது. மோவாபியர் அழிந்தாலும் அதன் பின் நீண்ட காலத்துக்கு மோவாப் என்ற இடப்பெயர் விவிலியத்திம் மூலம் அழியாது காணப்பட்டது.
# மோவாப்

## பொருளாதாரம்

மோவாப் பல இயற்கை வள்ங்களை கொண்டிருந்த்து. முக்கியமக சலவைகல், உப்பு, போன்றவை சாக்கடல் பிரதேசத்தில் கிடைத்தன. மேலும் மோவாப் அன்றைய எகிப்து, சிறியா, மெசொப்பொத்தேமியா, அனடோலியா என்பற்றை இணைத்த முக்கிய வணிக பாதையில் அமைந்திருன்ந்த்து. இப்பாதை மோவாபுக்கு பெருமளவு வரிகளை கொடுத்தது.
# மோவாப்

## சமயம்

மோவாபிய சமயம் பற்றிய தகவால்கள் அறிது. அவர்கள் பல்-கடவுள்களை வழிபட்டிருக்கலாம் அவகள் பல வேலைகளில் இஸ்ரவேலரை தங்களது பலிகளில் சேரும் படி தூண்டீயிருக்கின்றனர். அவர்கள்து தலைமை கடவுள் "கோமோசு" ஆவார் இதனால் இஸ்ரவேல சிலவேலைகளில் மோவாபியரை "கேமோசின் மக்கள்" என அழைத்தனர். சில நேரங்களில் மனித பலிகளும் கொடுக்கப்பட்டன. மேசா தனது மகனை பலியிட்டார். மேசா கல்வெட்டின் 17 ஆவது வரியில் கோமோசு கடவுளின் பெண் துணைக் கடவுள் பற்றி கூறப்பட்டுள்ளது.
# செஞ்சோலை

**செஞ்சோலை** என்பது இலங்கை இனப் பிரச்சினையின் காரணமாக எழுந்த போர்ச் சூழ்நிலையால் பெற்றோரை, பாதுகாவலரை இழந்த பெண்பிள்ளைகளின் பராமரிப்புக்காக வேலுப்பிள்ளை பிரபாகரனின் பணிப்புரையின் பேரில் 1991, யூலை, 10 ஆம் நாள் 15 மாணவிகளுடன் தொடங்கப்பட்ட சிறுவர் இல்லமாகும். இந்த இல்லத்தின் பொறுப்பாளர் தமிழீழ விடுதலைப்புலிகளின் மகளிர் அணியைச் சேர்ந்த ஜனனி (லலிதா நடராஜா)
# செஞ்சோலை

## தோற்றம்

1990ஆம் ஆண்டு யூலை, 10 ஆம் நாள் வல்வெட்டித்துறைக் கடற்பரப்பில் மரணமடைந்த கடற்கரும்புலி மேஜர் காந்தரூபன், தந்தையரைப் பிரிந்து, இழந்து வாழும் குழந்தைகளுக்கு ஓர் இல்லத்தை அமைத்து அவர்களை நல்ல மனிதர்களாக உருவாக்க வேண்டுமென்ற தனது ஆசையை தமிழீழத் தேசியத்தலைவர் வேலுப்பிள்ளை பிரபாகரனிடம் தெரிவித்திருந்தார். அதன் காரணமாக 1991ஆம் ஆண்டு யூலை, 10 ஆம் நாள் தேர்ந்தெடுக்கப்பட்டு, அந்நாளில் செஞ்சோலை மகளிர் பாடசாலை யாழ்ப்பாணத்தில் சிறிய இடம் ஒன்றில் ஆரம்பித்து வைக்கப்பட்டது. மாணவியர் தொகை அதிகரிக்க ஆரம்பித்ததும், யாழ் சண்டிலிப்பாயில் ஒரு இல்லம் நிர்மாணிக்கப்பட்டு ஐப்பசி 22 ஆம் நாள் தமிழீழத் தேசியத்தலைவர் வேலுப்பிள்ளை பிரபாகரனால் செஞ்சோலை பெண் குழுந்தைகள் இல்லம் திறந்து வைக்கப்பட்டது. இங்கே கைக்குழந்தைகள் தொடக்கம் 18 வயது வரையான பெண்பிள்ளைகள் முன்பள்ளி, ஆரம்பப்பள்ளி, உயர்பாடசாலை போன்ற கல்வி முறைக்கேற்ப கல்வியறிவு வழங்கப்பட்டு வளர்க்கப்பட்டார்கள்.  
இவ்வில்லத்தில் 2005 வாக்கில் 242 பெண் பிள்ளைகள் பராமரிப்பில் இருந்தனர்
# திருவாளப்புத்தூர் மாணிக்கவண்ணர் கோயில்

திருவாழ் கொளிப்புத்தூர் - **திருவாளப்புத்தூர் மாணிக்கவண்ணர் கோயில்** சம்பந்தர், சுந்தரர் பாடல் பெற்ற சிவாலயமாகும். தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 29வது சிவத்தலமாகும்.இது மயிலாடுதுறை மாவட்டம் மயிலாடுதுறை வட்டத்தில் அமைந்துள்ளது.
# திருவாளப்புத்தூர் மாணிக்கவண்ணர் கோயில்

## இறைவன், இறைவி

இக்கோயிலில் உள்ள இறைவன் மாணிக்கவண்ணர், இறைவி வண்டால்குழலம்மை.
# திருவாளப்புத்தூர் மாணிக்கவண்ணர் கோயில்

## சிறப்புகள்

அருச்சுனனின் நீர் வேட்கையைத் தீர்த்த தலமென்பது தொன்நம்பிக்கை (ஐதிகம்).
# இலுப்பைபட்டு நீலகண்டேஸ்வரர் கோயில்

திருமண்ணிப்படிக்கரை - **இலுப்பைக்கட்டு நீலகண்டேஸ்வரர் கோயில்** (*Iluppaipattu Neelakandeswarar Temple*) சுந்தரர் பாடல் பெற்ற சிவத்தலமாகும்.இத்தலம் தேவாரம் பாடல் பெற்ற தலங்களில் காவிரி வடகரைத் தலங்களில் அமைந்துள்ள 30ஆவது தலமாகும்.
# இலுப்பைபட்டு நீலகண்டேஸ்வரர் கோயில்

## அமைவிடம்

இந்த திருத்தலம் மயிலாடுதுறை மாவட்டத்தில் அமைந்துள்ளது.
# இலுப்பைபட்டு நீலகண்டேஸ்வரர் கோயில்

## இறைவன், இறைவி

இத்தலத்திலுள்ள இறைவன் நீலகண்டேஸ்வரர், இறைவி அமிர்தகரவல்லி.